CELEX: 32010D0309
Language: bg
Date: 2010-06-03 00:00:00
Title: 2010/309/ЕС: Решение на Комисията от 3 юни 2010 година за изменение на Решение 2008/721/ЕО по отношение на обезщетенията, плащани на членовете на научните комитети и експертите в областта на безопасността на потребителите, общественото здраве и околната среда

4.6.2010   
            
            
               BG
            
            
               Официален вестник на Европейския съюз
            
            
               L 138/24
            
         РЕШЕНИЕ НА КОМИСИЯТА
   от 3 юни 2010 година
   за изменение на Решение 2008/721/ЕО по отношение на обезщетенията, плащани на членовете на научните комитети и експертите в областта на безопасността на потребителите, общественото здраве и околната среда
   (2010/309/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално членове 168 и 169 от него,
   като има предвид, че:
   
               (1)
            
            
               С член 19 от Решение 2008/721/ЕО на Комисията от 5 септември 2008 г. за създаване на съвещателна структура от научни комитети и експерти в областта на безопасността на потребителите, общественото здраве и околната среда и за отмяна на Решение 2004/210/ЕО (1) се постановява, че членовете на научните комитети, научните съветници от Групата от научни съветници в областта на оценката на риска (наричана по-долу „групата“) и външните експерти имат право на обезщетения за своето участие в заседанията на комитетите, тематичните семинари, работните групи и други срещи и събития, организирани от Комисията, и за изпълнение на функцията на докладчик по специфичен въпрос.
            
         
               (2)
            
            
               В приложение III към Решение 2008/721/ЕО е определен размерът на обезщетенията, които ще се плащат на членовете на научните комитети, научните съветници от групата и външните експерти.
            
         
               (3)
            
            
               Понастоящем обезщетенията за участие в заседания могат да бъдат изплатени само на експерти, физически присъствали на тези заседания. Съвременните технологии позволяват обмен на експертни становища във виртуални заседания с помощта на аудио или видеоустройства или онлайн приложения. Употребата на тези средства би позволила по-широко участие на експерти в дейността на научните комитети, като същевременно се намаляват въздействието върху околната среда, разходите и времето необходимо на експертите за пътуване.
            
         
               (4)
            
            
               В случай на участие от разстояние посредством електронни технологии, размерът на обезщетението следва да се определя според продължителността на заседанието (кратко присъствие, целодневно, само сутрешно или следобедно заседание).
            
         
               (5)
            
            
               Поради това е целесъобразно да се коригират правилата за изплащане на обезщетения за участие на членове, съветници и външни експерти. Член 19 и приложение III към Решение 2008/721/ЕО следва да бъдат съответно изменени,
            
         ПРИЕ НАСТОЯЩОТО РЕШЕНИЕ:
   Член 1
   Решение 2008/721/ЕО се изменя, както следва:
   
               1.
            
            
               В член 19 параграф 1 се заменя със следното:
               „Членовете на научните комитети, научните съветници от групата и външните експерти имат право на обезщетение за своето участие, лично или от разстояние посредством електронни технологии, в заседанията на комитетите, тематичните семинари, работните групи и други срещи и събития, организирани от Комисията, и за изпълнение на функцията на докладчик по специфичен въпрос, както е предвидено в приложение III.“
            
         
               2.
            
            
               Приложение III се заменя с текста на приложението към настоящото решение.
            
         Член 2
   Настоящото решение влиза в сила в деня след публикуването му в Официален вестник на Европейския съюз.
   
      Съставено в Брюксел на 3 юни 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 241, 10.9.2008 г., стр. 21.
   
      ПРИЛОЖЕНИЕ
      
         
            „ПРИЛОЖЕНИЕ III
            
               ОБЕЗЩЕТЕНИЯ
            
            
                        1.
                     
                     
                        Членовете на научните комитети, научните съветници от групата и външните експерти имат право на обезщетение за своето участие в заседанията на комитетите, тематичните семинари, работните групи и други срещи и събития, организирани от Комисията, както следва:
                        
                                    а)
                                 
                                 
                                    когато участват лично, 385 EUR за всеки ден от тяхното присъствие;
                                 
                              
                                    б)
                                 
                                 
                                    когато участват в заседанията от разстояние, 100 EUR за всеки започнат час на присъствие и максимално до:
                                    
                                                i)
                                             
                                             
                                                385 EUR за участие и в сутрешно, и в следобедно заседание, и
                                             
                                          
                                                ii)
                                             
                                             
                                                195 EUR за участие в сутрешно или следобедно заседание.
                                             
                                          
                              
                  
                        2.
                     
                     
                        Членовете на научните комитети, научните съветници от групата и външните експерти имат право на обезщетение за изпълнението на функцията на докладчик, както следва:
                        
                                    а)
                                 
                                 
                                    Обезщетението следва да варира в зависимост от натоварването, произтичащо от сложността на съответния въпрос, времето, необходимо за изготвянето на становището, количеството на данните, научната литература и информацията, които трябва да бъдат събрани и обработени, и достъпа до тях, обхвата и сложността на необходимите консултации с обществеността и със заинтересованите лица, и контактите с други структури предвид следните ориентировъчни критерии:
                                    
                                                Сума
                                             
                                             
                                                Ориентировъчни критерии
                                             
                                          
                                                385 EUR
                                             
                                             
                                                
                                                            —
                                                         
                                                         
                                                            Лесен и рутинен въпрос
                                                         
                                                      
                                                            —
                                                         
                                                         
                                                            Становище, основано на преглед на преписка, с ограничено по обхват търсене на данни и проучване на литература
                                                         
                                                      
                                                            —
                                                         
                                                         
                                                            Не се провежда обществена консултация
                                                         
                                                      
                                                            —
                                                         
                                                         
                                                            Не повече от 5 месеца между първото и последното заседание
                                                         
                                                      
                                          
                                                770 EUR
                                             
                                             
                                                
                                                            —
                                                         
                                                         
                                                            Сложен въпрос
                                                         
                                                      
                                                            —
                                                         
                                                         
                                                            Становище, основано на значително по обхват търсене и проучване на данни и литература
                                                         
                                                      
                                                            —
                                                         
                                                         
                                                            Консултация със заинтересованите лица и/или обществеността с ограничено натоварване във връзка с разглеждането на резултатите от нея
                                                         
                                                      
                                                            —
                                                         
                                                         
                                                            От 5 до 9 месеца между първото и последното заседание
                                                         
                                                      
                                          
                                                1 155 EUR
                                             
                                             
                                                
                                                            —
                                                         
                                                         
                                                            Много сложен въпрос
                                                         
                                                      
                                                            —
                                                         
                                                         
                                                            Необходимост от много обстойно търсене и анализ на данни и литература
                                                         
                                                      
                                                            —
                                                         
                                                         
                                                            Обширни и сложни консултации със заинтересованите лица, с обществеността и с други научни структури, предполагащи значителен обем работа по получените от тях резултати
                                                         
                                                      
                                                            —
                                                         
                                                         
                                                            Повече от 9 месеца между първото и последното заседание
                                                         
                                                      
                                          
                              
                                    б)
                                 
                                 
                                    Във всеки отделен случай Комисията указва в искането за становище приложимия размер на обезщетението за докладчик въз основа на изложените в буква а) критерии. Изборът на приложимия размер може да бъде променен от Комисията в хода на подготовката на поисканото становище, ако това е обосновано от непредвидени промени, свързани със съответните критерии.“